GUÈRRA-E-PATZ-III-WEB	Que non ère Napoleon eth solet qu’experimentaue aguest sentiment, semblable a un sòmi, deth braç quilhat que què inèrt; toti es generaus, toti es soldats dera armada francesa, participant o non ena batalha, damb era experiéncia de combats anteriors (qu’en eri damb un esfòrç dètz viatges mendre er enemic auie hujut), auien era madeisha sensacion d’orror dauant d’aguest enemic que, dempús d’auer perdut era mitat des sòns efectius, seguie tan menaçaire ath finau dera batalha coma ath principi.